  **บันทึกข้อความ**

**ส่วนราชการ** สำนักงานส่งเสริมการปกครองท้องถิ่นจังหวัดกระบี่ (กลุ่มงานบริการสาธารณะฯ) โทร 075-611-899

**ที่** กบ 0023.6/  **วันที่**  มกราคม 2568

เรื่อง ขอแจ้งแนวทางและขั้นตอนการขึ้นทะเบียนผู้ผ่านการอบรมผู้จัดการการดูแลผู้สูงอายุ (Care Manager)

เรียน ผู้ว่าราชการจังหวัดกระบี่

**1. เรื่องเดิม**

กรมส่งเสริมการปกครองท้องถิ่น ได้จัดทำโครงการพัฒนาศักยภาพผู้จัดการการดูแลผู้สูงอายุที่มีภาวะพึ่งพิงขององค์กรปกครองส่วนท้องถิ่น ประจำปีงบประมาณ พ.ศ. 2567 โดยมี 2 กิจกรรม ได้แก่ 1) กิจกรรมที่ 1 การจัดอบรมเชิงปฏิบัติการหลักสูตรผู้จัดการการดูแลผู้สูงอายุที่มีภาวะพึ่งพิง (Care.Manager) ให้แก่บุคลากรด้านสุขภาพหรือผู้ที่รับผิดชอบงานด้านสาธารณสุขขององค์กรปกครองส่วนท้องถิ่น และ 2) กิจกรรม  
ที่ 2 การจัดอบรมเชิงปฏิบัติการหลักสูตรอาสาสมัครบริบาลท้องถิ่นเพิ่มเติม จำนวน 50 ชั่วโมง ให้แก่อาสาสมัครบริบาลท้องถิ่นขององค์กรปกครองส่วนท้องถิ่นหรือผู้ที่ผ่านการอบรมหลักสูตรการดูแลผู้สูงอายุขั้นกลาง   
จำนวน 70 ชั่วโมง ของกรมอนามัย ทั้งนี้ การจัดทำโครงการและประเมินผลการจัดอบรมเสร็จสิ้นเรียบร้อยแล้ว   
และได้ส่งประกาศนียบัตรให้แก่ผู้เข้ารับการอบรมของโครงการแล้ว **(เอกสาร 1)**

**2. ข้อเท็จจริง**

จังหวัดกระบี่ได้รับแจ้งจากกรมส่งเสริมการปกครองท้องถิ่นว่า กรมอนามัยได้แจ้งแนวทาง และขั้นตอนการขึ้นทะเบียนผู้ผ่านการอบรมผู้จัดการการดูแลผู้สูงอายุ (Care Manager) โดยยื่นผ่านระบบโปรแกรม 3C กรมอนามัยทางเว็บไซต์ <https://ltc.anamai.moph.go.th> ในการนี้ จึงขอความร่วมมือจังหวัดแจ้งองค์กรปกครองส่วนท้องถิ่นแจ้งแนวทางและขั้นตอนการขึ้นทะเบียนดังกล่าว ให้แก่ผู้ผ่านการฝึกอบรมหลักสูตรผู้จัดการการดูแลผู้สูงอายุที่มีภาวะพึ่งพิง (Care Manager) **(เอกสาร 2)**

**3. ข้อพิจารณา/ข้อเสนอ**

เห็นควรแจ้งแนวทางและขั้นตอนการขึ้นทะเบียนผู้ผ่านการอบรมผู้จัดการการดูแลผู้สูงอายุ (Care Manager) โดยยื่นผ่านระบบโปรแกรม 3C กรมอนามัยให้องค์กรปกครองส่วนท้องถิ่นทราบต่อไป

จึงเรียนมาเพื่อโปรดพิจารณา หากเห็นชอบโปรดลงนามในหนังสือที่เสนอมาพร้อมนี้



**สำเนาคู่ฉบับ**

ที่ กบ ๐๐๒๓.6/ว ศาลากลางจังหวัดกระบี่

๙/๑๐ ถนนอุตรกิจ กบ ๘๑๐๐๐

มกราคม ๒๕๖8

เรื่อง ขอแจ้งแนวทางและขั้นตอนการขึ้นทะเบียนผู้ผ่านการอบรมผู้จัดการการดูแลผู้สูงอายุ (Care Manager)

เรียน นายอำเภอ ทุกอำเภอ นายกองค์การบริหารส่วนจังหวัดกระบี่ และนายกเทศมนตรีเมืองกระบี่

สิ่งที่ส่งมาด้วย สำเนาหนังสือกรมส่งเสริมการปกครองท้องถิ่น ที่ มท 0819.2/ว 09 ลงวันที่ 2 มกราคม 2568 จำนวน 1 ฉบับ

ด้วยกรมส่งเสริมการปกครองท้องถิ่น ได้จัดทำโครงการพัฒนาศักยภาพผู้จัดการการดูแลผู้สูงอายุที่มีภาวะพึ่งพิงขององค์กรปกครองส่วนท้องถิ่น ประจำปีงบประมาณ พ.ศ. 2567 โดยมี 2 กิจกรรม ได้แก่ 1) กิจกรรมที่ 1 การจัดอบรมเชิงปฏิบัติการหลักสูตรผู้จัดการการดูแลผู้สูงอายุที่มีภาวะพึ่งพิง (Care.Manager) ให้แก่บุคลากรด้านสุขภาพหรือผู้ที่รับผิดชอบงานด้านสาธารณสุขขององค์กรปกครองส่วนท้องถิ่น และ 2) กิจกรรม  
ที่ 2 การจัดอบรมเชิงปฏิบัติการหลักสูตรอาสาสมัครบริบาลท้องถิ่นเพิ่มเติม จำนวน 50 ชั่วโมง ให้แก่อาสาสมัครบริบาลท้องถิ่นขององค์กรปกครองส่วนท้องถิ่นหรือผู้ที่ผ่านการอบรมหลักสูตรการดูแลผู้สูงอายุขั้นกลาง   
จำนวน 70 ชั่วโมง ของกรมอนามัย ทั้งนี้ การจัดทำโครงการและประเมินผลการจัดอบรมเสร็จสิ้นเรียบร้อยแล้ว   
และได้ส่งประกาศนียบัตรให้แก่ผู้เข้ารับการอบรมของโครงการแล้ว

จังหวัดกระบี่ได้รับแจ้งจากกรมส่งเสริมการปกครองท้องถิ่นว่า กรมอนามัยได้แจ้งแนวทาง และขั้นตอนการขึ้นทะเบียนผู้ผ่านการอบรมผู้จัดการการดูแลผู้สูงอายุ (Care Manager) โดยยื่นผ่านระบบโปรแกรม 3C กรมอนามัยทางเว็บไซต์ <https://ltc.anamai.moph.go.th> ดังนั้น จังหวัดกระบี่จึงขอแจ้งแนวทางและขั้นตอนการขึ้นทะเบียนดังกล่าว ให้แก่องค์กรปกครองส่วนท้องถิ่นที่มีผู้ผ่านการฝึกอบรมหลักสูตรผู้จัดการการดูแลผู้สูงอายุที่มีภาวะพึ่งพิง (Care Manager) รายละเอียดปรากฏตามสิ่งที่ส่งมาด้วย

จึงเรียนมาเพื่อดำเนินการต่อไป สำหรับอำเภอให้แจ้งองค์กรปกครองส่วนท้องถิ่นในพื้นที่ทราบและดำเนินการด้วย

ขอแสดงความนับถือ

สำนักงานส่งเสริมการปกครองท้องถิ่นจังหวัด

กลุ่มงานบริการสาธารณะท้องถิ่นและประสานงานท้องถิ่นอำเภอ

โทร. ๐-๗๕๖1-1899